**Ministru kabineta noteikumu projekta „Grozījumi Ministru kabineta 2010.gada 17.augusta noteikumos Nr.776 „Mēneša pārskatu sagatavošanas un iesniegšanas kārtība”” sākotnējās ietekmes novērtējuma ziņojums (anotācija)**

|  |
| --- |
| I. Kādēļ normatīvais akts ir vajadzīgs |
| 1.  | Pamatojums | *Euro* ieviešanas kārtības likuma 30. panta pirmā daļa.Ministru kabineta 2013.gada 4.aprīļa rīkojuma Nr.136 „Par Latvijas Nacionālo *euro* ieviešanas plānu” 1.pielikuma „Pasākumu plāns Eiropas vienotās valūtas ieviešanai Latvijā” Juridisko jautājumu sadaļā uzdotie uzdevumi, kas saistīti ar Ministru kabineta normatīvo aktu pielāgošanu *euro*.Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.punkts un 3.pielikuma 95.punkts. |
| 2. | Pašreizējā situācija un problēmas | Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus Ministru kabineta 2010. gada 17.augusta noteikumos Nr. 776 “Mēneša pārskatu sagatavošanas un iesniegšanas kārtība” (turpmāk – MK noteikumi Nr.776), aizstājot tajos latus ar *euro*.Ņemot vērā, ka Latvijas Banka pēc *euro* ieviešanas vairs nenoteiks valūtas maiņas kursu, nepieciešams grozīt arī tās normas, kurās ir pieminēts Latvijas Bankas noteiktais valūtas kurss. |
| 3.  | Saistītie politikas ietekmes novērtējumi un pētījumi | Nav attiecināms. |
| 4.  | Tiesiskā regulējuma mērķis un būtība | Šā projekta mērķis ir pielāgot MK noteikumus Nr.776 *euro* ieviešanai, aizstājot tajā latus ar *euro*, kā arī grozot tās normas, kurās ir minēts Latvijas Bankas noteiktais valūtas kurss.Projektā paredzēts, ka ārvalstu valūtā izsniegto galvojumu un galvoto aizņēmumu summas pārskatā uzrāda *euro*, piemērojot Eiropas Centrālās bankas publicēto *euro* atsauces kursu vai tām valūtām, kurām Eiropas Centrālā banka nepublicē euro atsauces kursu, pasaules finanšu tirgus atzītā finanšu nozares periodiskajā izdevumā vai tā interneta resursā publicēto valūtas tirgus kursu attiecībā pret *euro* (piemēram, Financial Times, Reuters u.c.). |
| 5.  | Projekta izstrādē iesaistītās institūcijas | Nav attiecināms. |
| 6.  | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7.  | Cita informācija | Šis projekts tiks virzīts izskatīšanai Ministru kabinetā pēc tam, kad Eiropas Savienības Padomē saskaņā ar Līguma par Eiropas Savienības darbību 140.panta 2.punktu tiks pieņemts lēmums par izņēmuma statusa atcelšanu Latvijas Republikai.Šim projektam ir jābūt apstiprinātam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

***Anotācijas II, III, IV, V, VI un VII sadaļa – projekts šīs jomas neskar..***

Finanšu ministrs A.Vilks

09.07.2013 08:44

360

I.Sirbu

67094257; inese.sirbu@kase.gov.lv